Μελέτη συσχέτισης πολυμορφισμών του γονιδίου CYP2C19 με την ανταπόκριση στη θεραπεία ασθενών με σχιζοφρένεια και άλλες ψυχωσικές διαταραχές
Creators: name: Παλαιολόγου, Αναστασία Φώτιου
Publisher: name: Aristotle University of Thessaloniki
Year: 2019
Subjects: Σχιζοφρένεια
Φαρμακογενετική
P-γλυκοπρωτεΐνη
Schizophrenia
Pharmacogenetics
CYP2C19
SNP’s
P-gp, P-glycoprotein
ABCB1

description: Μέχρι και σήμερα εντοπίζεται μία αδυναμία των φαρμακογενετικών μελετών να παρέχουν ισχυρές ενδείξεις σχετικά με την επίδραση πολυμορφισμών των γονιδίων των κυτοχρωμάτων Ρ450 και/ή πρωτεϊνών που λειτουργούν ως αντλίες στην απάντηση σε αντιψυχωσικά φάρμακα. Οι περισσότερες μελέτες εξετάζουν την επίδραση μεμονωμένων πολυμορφισμών και αγνοούν τις πιθανές μεταξύ τους αλληλεπιδράσεις. Έχοντας εντοπίσει στο παρελθόν μία πιθανή αλληλεπίδραση μεταξύ κοινών πολυμορφισμών του ABCB1 και CYP2D6 στην επίδραση της απάντησης ασθενών που πάσχουν από σχιζοφρένεια ή παρεμφερείς διαταραχές, επεκτείναμε την μελέτη μας σε πιθανές αλληλεπιδράσεις μεταξύ πολυμορφισμών των γονιδίων ABCB1 και CYP2C19, στον ίδιο πληθυσμό ασθενών. Ενενήντα ασθενείς, ελληνικής καταγωγής, με διάγνωση σχιζοφρένεια και άλλες σχιζοειδόμορφες διαταραχές, που λάμβαναν αγωγή ανάλογα με τις ανάγκες τους (νατουραλιστικό πλαίσιο) συμπεριλήφθηκαν στη μελέτη. Η γονοτύπηση για τους πολυμορφισμούς του CYP2C19*2 και *17 πραγματοποιήθηκε με γνωστές μεθόδους RLFP-PCR. Οι γονότυποι για το ABCB1 3435C&gt;T (rs1045642) ήταν γνωστοί από προηγούμενη μελέτη. Ο μεταβολικός φαινότυπος για κάθε ασθενή, που σχετίζεται με τον γονότυπο του CYP2C19, καθορίστηκε σύμφωνα με τις οδηγίες του CPIC. Η κατανομή των γονοτύπων για κάθε πολυμορφισμό και για τον συνδυασμό τους, ελέγχθηκε για συσχέτιση με την κλίμακα θετικού και αρνητικού συνδρόμου κατά την εισαγωγή στη θεραπεία (PANSSbase), με την διαφορά της μετά από τέσσερις εβδομάδες θεραπείας (PANSSdif),και με την μέση ημερήσια δόση αντιψυχωσικών φαρμάκων που χορηγήθηκαν, εκφρασμένα σε ισοδύναμα χλωροπρομαζίνης (CPZeq). Εντοπίσθηκε μία στατιστικά σημαντική αλληλεπίδραση μεταξύ του μεταβολικού φαινοτύπου του CYP2C19 και του πολυμορφισμού του ABCB1, η οποία φαίνεται να επηρεάζει την ένταση των συμπτωμάτων των ασθενών κατά την εισαγωγή στην μελέτη και την απάντηση στην θεραπεία των ασθενών με διάγνωση σχιζοφρένεια.
description: Pharmacogenetic studies have failed, so far, to provide solid evidence supporting the effect of CYP450 and/ or protein pump gene polymorphisms on response to antipsychotic drugs. Most studies investigate the effect of individual polymorphisms while ignoring their possible interactions. Having detected a possible interaction between common ABCB1 and CYP2D6 polymorphisms in affecting the response of patients suffering from schizophrenia and related disorders, we have extended our search to the interaction between ABCB1 and CYP2C19 polymorphisms in the same patient group. Ninety Greek patients suffering from schizophrenia and other psychotic disorders, and treated with antipsychotic drugs on a per need basis (naturalistic setting) were included in this study. Genotyping of the CYP2C19*2 and *17 polymorphisms was accomplished with established RLFP-PCR methods. ABCB1 3435C&gt;T (rs1045642) genotypes were already known from a previous study. Patient CYP2C19 metabolizer status was according to CPIC criteria. Genotype distributions of individual polymorphisms and their combinations were tested for association with the positive and negative syndrome scale at presentation (PANSSbase), its difference following four weeks of treatment (PANSSdif), and the average daily administration of antipsychotic drugs normalized to chlorpromazine equivalents (CPZeq). We have detected a statistically significant interaction between the CYP2C19 metabolizer status and the ABCB1 gene polymorphisms, affecting the intensity of symptoms at presentation in whole patient group and the response to treatment of patients diagnosed with schizophrenia.